《赠小儿科胡医士》
宋代·邓林

种杏年来已作林，知君利济及人深。婴孩疾痛未能语，父母爱怜空有心。

大德两仪生万物，神丹一匕直千金。旅途相遇无由报，谩把新诗满卷吟。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。